কলকাতায় পুর ভোট এগিয়ে আনার সিদ্ধান্তের প্রতিবাদে  রাজ্য নির্বাচন কমিশনের দ্বারস্থ হল বামফ্রন্ট ও বিজেপি। আজ বামফ্রণ্ট ও বিজেপির দুটি প্রতিনিধিদল রাজ্য নির্বাচন কমিশনারের সঙ্গে দেখা করে। দুপক্ষেরই বক্তব্য, যেসব পুরসভার নির্বাচন দীর্ঘদিন ধরে বকেয়া রয়েছে, আগে সেগুলির ভোট করা হোক।
 ওয়েব ডেস্ক: কলকাতায় পুর ভোট এগিয়ে আনার সিদ্ধান্তের প্রতিবাদে  রাজ্য নির্বাচন কমিশনের দ্বারস্থ হল বামফ্রন্ট ও বিজেপি। আজ বামফ্রণ্ট ও বিজেপির দুটি প্রতিনিধিদল রাজ্য নির্বাচন কমিশনারের সঙ্গে দেখা করে। দুপক্ষেরই বক্তব্য, যেসব পুরসভার নির্বাচন দীর্ঘদিন ধরে বকেয়া রয়েছে, আগে সেগুলির ভোট করা হোক। কলকাতা পুরবোর্ডের কার্যকালের মেয়াদ শেষ হচ্ছে ৩০ জুন। কাজেই এপ্রিলে কলকাতায় পুরবোর্ড করানো চলবে না। কলকাতাসহ রাজ্যের সব পুরসভার ভোটই জুন মাসে একদিনে করানোর প্রস্তাব দিয়েছে বিজেপি। প্রয়োজনে কেন্দ্রীয় বাহিনী মোতায়েন করেই পুরভোট করার প্রস্তাবও দেওয়া হয় বিজেপির তরফে। বিভিন্ন পুরসভার বকেয়া ভোট অবিলম্বে করার আর্জি জানিয়ে বামফ্রন্টের তরফে বিমান বসু ইতিমধ্যেই পুরমন্ত্রীকে চিঠিও দিয়েছেন।